Document ID: 32006R0035

KOMISSION ASETUS (EY) N:o 35/2006,
annettu 11 päivänä tammikuuta 2006,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden I, V ja VII muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 19 artiklan,
sekä katsoo seuraavaa:
(1)
Jotta Euroopan yhteisön ja Kiinan välinen yhteisymmärryspöytäkirja voitaisiin panna täytäntöön, on tarpeen ottaa uudelleen käyttöön tavaran kuvausta koskevat liitteen I alkuperäiset säännökset.
(2)
Neuvosto hyväksyi päätöksellä 2005/948/EY (2) Euroopan yhteisön ja Valko-Venäjän tasavallan tekstiilituotekauppaa koskevan kahdenvälisen sopimuksen allekirjoittamisen ja väliaikaisen soveltamisen.
(3)
Sen vuoksi asetus (ETY) N:o 3030/93 olisi muutettava vastaavasti.
(4)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1)
Korvataan liitteessä I oleva 2 kohta seuraavasti:
”2)
Luokkiin 1-114 kuuluvien, Vietnamista tai Kiinasta peräisin olevien tuotteiden perusainetta koskevien yksityiskohtaisten tietojen puuttuessa näitä tuotteita pidetään yksinomaan villasta tai hienosta eläimenkarvasta, puuvillasta tai tekokuidusta tehtyinä.”
2)
Korvataan liite V tämän asetuksen liitteessä I olevalla tekstillä.
3)
Korvataan liitteessä VII oleva taulukko tämän asetuksen liitteessä II olevalla taulukolla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä tammikuuta 2006.

Labels: 1
3
5